Den Vest-Sjællandske Avis, 1836-04-16
Efterretninger fra Persien, som man har faaet London over Konstantinopel, forsikkre, at den Uorden, som hersker i dette Rige, har taget en Vending til Ruslands Fordeel. Schaben trænger til fremmed Hielp, hvorfor de Tropper, som stode i Dhagestan og Schirwan ere i Begreb med at levere et Korps Jnfanterie og Artillerie til hans Tieneste; ogsaa det russiske Kavalleriekorps, som er oprettet i Armenien, staaer paa Grændsen, for paa det første Vink at rykke ind i Persien. Schabens faa regulaire Tropper mangle Rekruter og Sold: Folket vægrer sig ved at betale Skatterne, og Hoffet i Teheran besidder aldeles ingen Auktoritet i Jspahan og Schirman. Den Deel af Riget, som grændser til Kurdernes Land er i den sletteste Forfatning. De sydlige Provinser, som ere fiernede fra Regieringens Sæde, ere kun af den Aarsag frie for en Borgerkrig, fordi Prinserne, som have erklæret sig for Regenter, finde aldeles ingen Modstand. Denne Tingenes Tilstand giør det begribeligt, at England maa føle en en Foruroligelse ved de østlige Forhold, men man betragter det som en Følge af et Misgreb af det forrige Ministerium, som lod Muhamed Ali Mirza ligge under fordi han udviste en Forkiærlighed for de Franske. - Fra Madrid berettes under 27de Marts, at der er ingen Tvivl paa, at det moderate Partie vil faae Overhaand i de Kortes Forsamling; den Mand som hersker i de Prokuradores Kammer er vistnok liberal; men dog ministeriel, og de Exaltados synes ikke at kunne opnaae deres Hensigter. Dronningen har udvalgt Don Augustin Arguelles til Vicepræsident. Den Kommission, som er udnævnt for at forfatte Takaddressen, bestaaer af Arguelles og 8 andre Medlemmer, hvoraf kun een er antiministeriel. Den talentfulde Caballero, er ikke bleven antaget som Sekretair, fordi han som Udgiver af Scho har erklæret sig for Konstitutionen af 1812, som ikke har fundet Folkets Bifald, der er kied af den evige Uroe, især da det Kongelige Statut skal revideres efter nogle Maaneders Forløb. Et Forsøg paa at proclamere denne revolutionaire Statsforfatning er ogsaa mislykket i Valencia; Nationalgarden erklærede sig derimod, og den berygtede Mindes Vigo blev paa nye arresteret. Den offentlige Mening erklæret sig stedse meere for Hr. Mendizabal, da han er bleven valgt af flere Stæder til Medlem af de Prokuradores Kammer, saa har han modtaget Valget af sin Fødebye, Cadix; Staden, Madrid har valgt Hr. Basualdo i hans Sted, Municipalitetet og Nationalgarden er aldeles ministeriel. De karlistiske Bander ere endnu frygtelige i Landet; dog er Cabrera, hvis Grusomheder gaae over alt hvad man kan forestille sig, blevet den 21de slaget af Oberst Churruca ved Hiiar Oberst Fonriveras har i en Petition til Dronningen beklaget sig over at Cabrera har i Staden Chilva ladet hans Kone skyde tilligemed 30 andre Fruentimmer; imidlertid har Mina givet den første Anledning til disse Afskyeligheder. – Man erfarer Følgende om de tre engelske Søeofficeres Mord: De havde begivet sig fra Bilbao til Oliviagen, i Nærheden, af hvilken Krigskibet Saracen laae for Anker. Paa Veien bleve de angrebne og bortførte, og deres Erklæring, at de hørte til den engelske Marine, hialp ikke. Da de vare ankomne til en skummel og eensom Dal, bleve de modtagne af Kar listerne med Geværskud og Bajonetstik; dog lykkedes det for een af disse Officere at rive sig løs fra dem og under en heftig Musketild at svømme over Floden. Lord John Hay lod nu sætte en Mængde brittiske Marine-Soldater i Land ved Bilbao, og befalede dem at understøtte de Kristinos i deres Operationer for at tage Hævn over Karlisterne. Den karlistiske General Sarresa havde ladet svare Lord Hay, at naar Englænderne vilde blande sig imellem de Kristinos, saa vilde det ikke gaae dem bedre.